
ΕΦΗΜΕΡΙΣΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΤΕΤΑΡΤΟ 


Αρ. Φύλλου 631 


2 Αυγούστου 2001 


ΠΕ ΡΙΕΧΟΜΕ ΝΑ 

ΔΙΑΤΑΓΜΑΤΑ 

Τροποποίηση του εγκεκριμένου ρυμοτομικού σχεδίου 
του δήμου Αγίου Γεωργίου (τέως κοινότητας 
Ασπροβάλτας) (Ν. Θεσσαλονίκης). 1 

ΑΠΟΦΑΣΕΙΣ 

Έγκριση τοπικού ρυμοτομικού σχεδίου στην εκτός 
σχεδίου περιοχή του δήμου Λυκόβρυσης (Ν. Αττι¬ 
κής) για τον καθορισμό χώρου ανέγερσης κλειστού 
γυμναστηρίου και καθορισμός όρων και περιορι¬ 
σμών δόμησης αυτού. 2 

Τροποποίηση ρυμοτομικού σχεδίου στα Ο,Τ. Γ281 και 
282 του Δήμου Χαλάστρας Νομού Θεσσαλονίκης 3 


ΔΙΑΤΑΓΜΑΤΑ 

Ο) 

Τροποποίηση του εγκεκριμένου ρυμοτομικού σχεδίου 
του δήμου Αγίου Γεωργίου (τέως κοινότητας Ασπρο¬ 
βάλτας) (Ν. Θεσσαλονίκης). 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη : 

1. Τις διατάξεις των άρθρων 152 (παρ. 1,2 και 6), 154, 
249,250 και 255του από 14.7.1999 Π.Δ/τος «Κώδικας Βα¬ 
σικής Πολεοδομικής Νομοθεσίας» (Δ' 580/99), όπως τα 
άρθρα 249,250 και 255 τροποποιήθηκαν με τα άρθρα 6,7 
και 13 αντίστοιχα του Ν. 2831/2000 «Τροποποίηση των 
διατάξεων του Ν. 1577/1985 "Γενικός Οικοδομικός Κανο¬ 
νισμός" και άλλες πολεοδομικές διατάξεις» (Α' 140). 

2. Τις διατάξεις της παρ. 4.2 εδ. γτης περ. Ατού άρθρου 
29 του Ν. 2831/2000 (Α' 140). 

3. Τις διατάξειςτου άρθρου 29Ατου Ν. 1558/1985 «Κυβέρ¬ 
νηση και Κυβερνητικά Όργανα» (Α' 137), που προστέθηκε με 
το άρθρο 27 του Ν. 2081/1992 (Α' 154) και αντικαταστάθηκε 
μετηνπαρ. 2ατου άρθρου 1 του Ν. 2469/1997 (Α'38). 

4. Τις 13/1998 και 59/1998 γνωμοδοτήσεις του κοινοτι¬ 
κού συμβουλίου Ασπροβάλτας. 

5. Την 288/2000 γνωμοδότηση του Κεντρικού Συμβου¬ 
λίου Χωροταξίας, Οικισμού και Περιβάλλοντος. 

6. Το γεγονός ότι από τις κανονιστικές διατάξεις αυ¬ 
τού του διατάγματος δεν προκαλείται δαπάνη σε βάρος 


του κρατικού προϋπολογισμού και του οικείου Ο.Τ.Α. 

7. Την 226/2001 γνωμοδότηση του Συμβουλίου της Επι¬ 
κράτειας με πρόταση του Υπουργού Περιβάλλοντος, Χω¬ 
ροταξίας και Δημοσίων Έργων, αποφασίζουμε: 

Άρθρο 1 

Εγκρίνεται η τροποποίηση του εγκεκριμένου ρυμοτομι¬ 
κού σχεδίου του δήμου Αγίου Γεωργίου (τέως κοινότητας 
Ασπροβάλτας) (Ν. Θεσσαλονίκης) και ειδικότερα στο οι¬ 
κοδομικό τετράγωνο Γ 841, με τη μετατροπή α) του χώ¬ 
ρου ειδικώντουριστικών χρήσεων σε χώρο κοινοχρήστου 
πρασίνου, β) τμήματος του χώρου πολιτιστικού κέντρου, 
χώρων στάθμευσης (Ρ) και των μεταξύ αυτών οδών σε υ¬ 
παίθριο χώρο στάθμευσης, όπως οι ρυθμίσεις φαίνονται 
στα δύο (2) σχετικά πρωτότυπα διαγράμματα σε κλίμακα 
1:1000 που θεωρήθηκαν από τον Προϊστάμενο της Διεύ¬ 
θυνσης Τοπογραφικών Εφαρμογών με την αριθμ. 
13685/2001 πράξη του και που αντίτυπά τους σε φωτο¬ 
σμίκρυνση δημοσιεύονται με το παρόν διάταγμα. 

Άρθρο 2 

Στον κατά το προηγούμενο άρθρο καθοριζόμενο χώρο 
κοινοχρήστου πρασίνου επιτρέπεται η ανέγερση κτιρίου 
αναψυχής μετους εξής όρους δόμησης: 

α. Μέγιστη συνολική δομήσιμη επιφάνεια: τριακόσια 
(300,00) μέτρα. 

β. Μέγιστο επιτρεπόμενο ύψος του ανεγερθησομένου 
κτιρίου: τρία (3,00) μέτρα. 

Πάνω από το μέγιστο επιτρεπόμενο ύψος επιβάλλεται η κα¬ 
τασκευή κεραμοσκεπούς στέγης μεγίστου ύψους ενός και μι¬ 
σού (1,50) μέτρου και κλίσης μέχρι τριάντα τοις εκατό (30%). 

γ. Το ανεγερθησόμενο κτίριο πρέπει να απέχει από τις 
ρυμοτομικές γραμμές του κοινοχρήστου χώρου οκτώ 
(8,00) μέτρα. 

Άρθρο 3 

Η ισχύς του παρόντος διατάγματος αρχίζει από τη 
δημοσίευσή του στην Εφημερίδα της Κυβερνήσεως. 

Στον Υπουργό Περιβάλλοντος, Χωροταξίας και Δημο¬ 
σίων Έργων αναθέτουμε τη δημοσίευση και εκτέλεση του 
παρόντος διατάγματος. 

Αθήνα, 2 Ιουλίου 2001 
Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ ΣΤΕΦΑΝΟΠΟΥΛΟΣ 

Ο ΥΠΟΥΡΓΟΣ 

ΠΕΡΙΒΑΛΛΟΝΤΟΣ ΧΩΡΟΤΑΞΙΑΣ ΚΑΙ ΔΗΜΟΣΙΩΝ ΕΡΓΩΝ 

ΚΩΣΤΑΣ ΛΑΛΙΩΤΗΣ 


























ΕΦΗΜΕΡΙΣΤΗΣ ΚΥΒΕΡΝΗΣΕΩΣ (ΤΕΥΧΟΣ ΤΕΤΑΡΤΟ) 

















ΕΦΗΜΕΡΙΣΤΗΣ ΚΥΒΕΡΝΗΣΕΩΣ (ΤΕΥΧΟΣ ΤΕΤΑΡΤΟ) 


5433 


ΚΟΙΝΟΤΗΤΑ ΑΓΠΡΟΒΑΛΤΑΕ 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΤΕΤΑΡΤΟ) 


ΑΠΟΦΑΣΕΙΣ 

Αριθ. 18453/4423 (2) 

Έγκριση τοπικού ρυμοτομικού σχεδίου στην εκτός σχε¬ 
δίου περιοχή του δήμου Λυκόβρυσης (Ν. Αττικής) για 
τον καθορισμό χώρου ανέγερσης κλειστού γυμνα¬ 
στηρίου και καθορισμός όρων και περιορισμών δόμη¬ 
σης αυτού. 

ΟΥΠΟΥΡΓΟΣ 

ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ ΚΑΙ ΔΗΜΟΣΙΩΝ ΕΡΓΩΝ 

Έχοντας υπόψη : 

1. Τις διατάξεις των άρθρων 29 της παρ. Δ. 2 του Ν. 
2831/2000 «Τροποποίηση των διατάξεων του Ν. 
1577/1985 "Γενικός Οικοδομικός Κανονισμός" και άλλες 
πολεοδομικές διατάξεις» (Α' 140) και των άρθρων 114, 
248,249,250 και 255του από 14.7.1999 Π.Δ/τος "Κώδικας 
Βασικής Πολεοδομικής Νομοθεσίας" (Δ' 580), όπως τρο¬ 
ποποιήθηκαν αντίστοιχα με τα άρθρα 5, 6, 7 και 13 του Ν. 
2831/2000. 

2. Τις διατάξεις του άρθρου 29Α του Ν. 1558/1985 
"Κυβέρνηση και Κυβερνητικά Όργανα" (Α' 137), όπως αυ¬ 
τό προστέθηκε με το άρθρο 27 του Ν. 2081/1992 (Α' 154) 
και αντικαταστάθηκε με την παρ. 2α του άρθρου 1 του Ν. 
2469/1997 (Α'38). 

3. Την 22701/6296/6.9.2000 απόφαση του Υπουργού 
Περιβάλλοντος, Χωροταξίας και Δημοσίων Έργων "Τρο¬ 
ποποίηση Γενικού Πολεοδομικού Σχεδίου (Γ.Π.Σ.) του δή¬ 
μου Μεταμόρφωσης και τμήματος του δήμου Λυκόβρυ¬ 
σης" (Δ' 614). 

4. Το 4044/15.9.1992 έγγραφο του Δασαρχείου Πεντέ¬ 
λης. 


5. Το 3217/2001 υπηρεσιακό σημείωμα της Δ/νσης 
Πολεοδομικού Σχεδιασμού. 

6. Το γεγονός ότι από τις κανονιστικές διατάξεις αυτής 
της απόφασης δεν προκαλείται δαπάνη σε βάρος του 
κρατικού προϋπολογισμού και του οικείου Ο.Τ.Α., αποφα¬ 
σίζουμε: 

1. Εγκρίνεται τοπικό ρυμοτομικό σχέδιο στην εκτός του 
εγκεκριμένου ρυμοτομικού σχεδίου περιοχή του δήμου 
Λυκόβρυσης, για τον καθορισμό χώρου ανέγερσης κλει¬ 
στού γυμναστηρίου, όπως ο χώρος φαίνεται περικλειόμε¬ 
νος με πράσινη γραμμή και με στοιχεία ΑΒΓ ΔΕΖΗΘΑ 
στο σχετικό πρωτότυπο διάγραμμα σε κλίμακα 1:500, που 
θεωρήθηκε από τον Προϊστάμενο της Διεύθυνσης 
Τοπογραφικών Εφαρμογών με την 18453/2001 πράξη του 
και που αντίτυπό του σε φωτοσμίκρυνση δημοσιεύεται με 
την παρούσα απόφαση. 

2. Οι όροι και περιορισμοί δόμησης του παραπάνω χώ¬ 
ρου καθορίζονται ως εξής: 

α. Μέγιστο ποσοστό κάλυψης: τριάντατοις εκατό (30%) 
της επιφάνειας του χώρου. 

β. Συντελεστής δόμησης: τρία δέκατα (0,3). 

γ. Μέγιστο επιτρεπόμενο ύψος των ανεγερθησόμενων 
κτιρίων: ένδεκα (11,00) μέτρα. 

δ. Τα ανεγερθησόμενα κτίρια πρέπει να απέχουν από τα 
όρια του γηπέδου: πέντε (5,00) μέτρα τουλάχιστον. 

3. Η ισχύς της παρούσας απόφασης αρχίζει από τη 
δημοσίευση της στην Εφημερίδα της Κυβερνήσεως. 

Η παρούσα να δημοσιευθεί στην Εφημερίδα της Κυβε¬ 
ρνήσεως. 

Αθήνα, 17 Ιουλίου 2001 

Ο ΥΠΟΥΡΓΟΣ 

ΚΩΣΤΑΣ ΛΑΛΙΩΤΗΣ 

Αριθ. οικ. 4325 (3) 

Τροποποίηση ρυμοτομικού σχεδίου στα Ο.Τ. Γ281 και 
282 του Δήμου Χαλάστρας Νομού Θεσσαλονίκης. 

Ο ΓΕΝΙΚΟΣ ΓΡΑΜΜΑΤΕΑΣ 
ΠΕΡΙΦΕΡΕΙΑΣ ΚΕΝΤΡΙΚΗΣ ΜΑΚΕΔΟΝΙΑΣ 

Έχοντας υπόψη: 

1) Τις διατάξεις του άρθρου 154 του από 14.7.1999 
Π.Δ/τος «Κώδικας βασικής πολεοδομικής νομοθεσίας» 
(ΦΕΚ 580Δ/99). 

2) Τις διατάξεις του Ν. 2503/1997 «Διοίκηση, Οργάνωση 
της Περιφέρειας, ρύθμιση θεμάτων για την Τοπική Αυτο¬ 
διοίκηση και άλλες διατάξεις» (ΦΕΚ 107Α/97). 

3) Τις διατάξεις του Ν.2831/2000 «Τροποποίηση των δια¬ 
τάξεων του Ν.1577/1985 (Γενικός Οικοδομικός Κανονι¬ 
σμός) και άλλες πολεοδομικές διατάξεις» (ΦΕΚ 140Α/2000) 
και ειδικότερα του άρθρου 29. 

4) Τις διατάξεις της με αριθ.5631/26.7.2000 (ΦΕΚ 
1339/Β/2000) Απόφασης του Γενικού Γραμματέα Περιφέ¬ 
ρειας Κεντρικής Μακεδονίας και ειδικότερα της παρ.3. Β. 
Ι.του άρθρου 1. 

5) Τις διατάξεις του άρθρου 29Ατου Ν. 1558/1985 «Κυ¬ 
βέρνηση και Κυβερνητικά Όργανα» (ΦΕΚ 137Α/85) που 
προστέθηκε με το άρθρο 27 του Ν. 2081/1992 (ΦΕΚ 
154Α/92) και αντικαταστάθηκε με την παράγραφο 2α του 
άρθρου 1 του Ν. 2469/1997 (ΦΕΚ38Α/97). 

6) Τη με αριθ. 118/1999 Απόφαση του Δημοτικού Συμ¬ 
βουλίου Χαλάστρας. 

7) Την 120η πράξη/11η συ νεδρία/26.6.2001 θετική γνω¬ 
μοδότηση του Περιφερειακού Σ.Χ.Ο.Π. Κεντρικής Μακε¬ 
δονίας. 


8) Το Π .Δ. της 25ης Απριλίου -1989 (ΦΕΚ 296 Δ/17.5.89) 
με το οποίο εγκρίθηκε η Πολεοδομική Μελέτη οικισμού 
Χαλάστρας Νομού Θεσσαλονίκης. 

9) Το γεγονός ότι από τις κανονιστικές διατάξεις αυτής 
της Απόφασης δεν προκαλείται δαπάνη σε βάρος του 
κρατικού προϋπολογισμού καιτου οικείου Ο.Τ.Α., αποφα¬ 
σίζουμε: 

Εγκρίνεται η τροποποίηση ρυμοτομικού σχεδίου στα 
Ο.Τ.Γ281 και 282 του Δήμου Χαλάστρας Νομού Θεσσα¬ 
λονίκης ως εξής: 

Μετατοπίζεται ανατολικά ο προβλεπόμενος πεζοδρό¬ 
μος μεταξύ των Ο.Τ. 281 και 282, εις βάρος του Ο.Τ. 282 
,με παράλληλη μετατόπιση οικοδομικών και ρυμοτομικών 
γραμμών, με αύξηση πλάτους του πεζοδρόμου κατά 2,00 
μέτρα και χωρίς μείωση πλάτους των προκηπίων. 

Όπως η παραπάνω ρύθμιση φαίνεται στο χρωματισμέ¬ 
νο πρωτότυπο διάγραμμα κλίμακας 1:500, θεωρημένο α- 
πότοΔ/ντη τηςΔΙΠΕΧΩ Κ.Μ. που συνοδεύειτην Απόφαση 
αυτή. 

Η ισχύς της Απόφασης αρχίζει από τη δημοσίευση της 
στην Εφημερίδα της Κυβερνήσεως. 

Η Απόφαση αυτή και το διάγραμμα που τη συνοδεύει να 
δημοσιευθούν στην Εφημερίδα της Κυβερνήσεως. 

Θεσσαλονίκη, 11 Ιουλίου 2001 

Με εντολή του Γ ενικού Γ ραμματέα Περιφέρειας 
Ο Γ ενικός Δ/ντής 
ΔΗΜΟΣΘΕΝΗΣ ΣΑΡΗΓΙΑΝΝΗΣ 




























